
PËR SHPALLJEN PASURI KULTURORE MONUMENT KULTURE ME KARAKTER KOMPLEKS, DHE VËNIEN NË MBROJTJE TË SHTETIT TË ZONËS ARKEOLOGJIKE TË FINIQIT

Në mbështetje të  nenit 100 të Kushtetutës dhe të neneve 16 e 31 të ligjit nr. 7867, datë 12.10.1994 “Për mbrojtjen e pasurive kulturore, të luajtshme dhe të paluajtshme”, me propozimin e Ministrit të Kulturës, Rinisë dhe Sporteve, Këshilli i Ministrave 

V E N D O S I:

1. Shpalljen pasuri kulturore monument kulture, me karakter kompleks, dhe vënien në mbrojtje të shtetit të zonës arkeologjike të Finiqit, sipas hartës që i bashkëlidhet këtij vendimi.
2. Ngarkohet Ministria e Kulturës, Rinisë dhe Sporteve që, në bashkëpunim me Akademinë e Shkencave, Ministrinë e Pushtetit Vendor dhe të Decentralizimit, Ministrinë e Rregullimit të Territorit dhe të Turizmit dhe institucionet e specializuara të hartojë projektin për ruajtjen dhe restaurimin e elementëve përbërës të kësaj zone.
Ky vendim hyn në fuqi pas botimit në Fletoren Zyrtare.
KRYEMINISTRI                                                                                    
  Fatos Nano               

